PLAT คาดรายได้ Q2/59 โตแข็งแกร่ง-คาด Bangkok Skyline เสร็จหนุนลูกค้าเพิ่ม
PLAT คาดรายได้ Q2/59 โตแข็งแกร่งสอดคล้อง Q1 คาด Bangkok Skyline เสร็จหนุนลูกค้าเพิ่ม
17 พ.ค. 2559

นายชาญชัย พันธุ์โสภา กรรมการผู้จัดการใหญ่ บริษัท เดอะ แพลทินัม กรุ๊ป จำกัด (มหาชน)หรือ PLAT เปิดเผยว่า แนวโน้มผลประกอบการในช่วงไตรมาส 2/59 คาดว่ารายได้จะเติบโตอย่างแข็งแกร่งสอดคล้องกับไตรมาส 1/59
ขณะที่ความคืบหน้าโครงการทางเดินลอยฟ้า Bangkok Skyline ขณะนี้การก่อสร้างในเฟสแรกตั้งแต่เดอะ แพลทินัม แฟชั่นมอลล์ ไปถึงโครงการเดอะ มาร์เก็ต คาดว่าจะแล้วเสร็จในเดือนพ.ค.59 และเปิดใช้บริการภายในต้นเดือนมิ.ย.นี้ และเฟสที่ 2 ตั้งแต่โครงการเดอะ มาร์เก็ต ถึงเกษรพลาซ่า คาดว่าจะแล้วเสร็จปลายปี 59 ซึ่งโครงการดังกล่าวจะช่วยให้เกิดการเชื่อมต่อระหว่างศูนย์การค้าและอำนวยความสะดวก สำหรับประชาชนมากขึ้น